### Resumé

Miljøstyrelsen har den 6. oktober 2025 sendt et udkast til en ny brugerbetalingsbekendtgørelse i høring. Bekendtgørelsen forventes at træde i kraft pr. 1. januar 2026.
Sagen omhandler, at det fremover er kommunerne der fastsætter takst for miljøtilsyn. Forvaltningen anbefaler, at miljøtilsynstaksten følger taksten for affaldstilsyn, da omkostningerne der skal finansieres er ens og fordi affaldstilsyn føres ifm. miljøtilsyn, men pt. til 2 forskellige timepriser.

### Sagsfremstilling

Brugerbetalingsbekendtgørelsen BEK nr. 1475 af 12. december 2017 omhandler brugerbetaling for tilsyn og godkendelser efter Maya Sørensen og Miljøbeskyttelsesloven. Bekendtgørelsen fastsætter timetaksten for miljøtilsyn og godkendelser på virksomheder og landbrug. Timetaksten reguleres årligt og har i 2025 været fastsat til 487,25 kr.

Bekendtgørelsen ændrer tidligere praksis, hvor Miljøstyrelsen centralt fastsatte timetaksten, svarende til ca. 57% af omkostningen. I stedet lægges op til en fuldt brugerfinansieret løsning, hvor kommunerne selv fastsætter taksten. Miljøstyrelsen opfordrer også kommunerne til, at taksten harmoniseres ift. affaldstilsyn, da der ligesom på affaldstilsyn forventes regulering i DUT-midler ved indføring af fuld brugerbetaling.

Der kan ikke dispenseres fra reglerne i bekendtgørelsen, så brugerbetaling kan undlades, og der ændres ikke på, hvilke aktiviteter der skal opkræves brugerbetaling for, og hvilke aktiviteter der fortsat er undtaget for brugerbetaling.

Den nye brugerbetalingsbekendtgørelse har til formål at skabe bedre balance mellem udgifter og indtægter. Timetaksten skal tilstræbe fuld dækning af myndighedens direkte, og indirekte omkostninger. Det betyder, at timetaksten også skal dække myndighedens omkostninger til overhead, som udgør udgifter til personale, ledelse, økonomistyring, HR-funktioner, husleje, IT-udgifter og drift af biler. Taksten må ikke fastsættes skønsmæssigt men skal afspejle de faktiske omkostninger og reguleres årligt.

Forvaltningen har i 2024 beregnet en affaldstilsynstakst, der skal dække udgifterne til de styrkede affaldstilsyn som trådte i kraft pr. 1. januar 2025. Affaldstilsynstaksten er i 2025 fastsat til 850 kr. pr. time, og skal reguleres årligt og balancere ift. faktiske udgifter.
De styrkede affaldstilsyn omhandler affaldstilsyn som foretages ifm. eksisterende miljøtilsyn samt ca. 100 nye puljetilsyn på virksomheder som Vejle Kommune ikke i forvejen fører tilsyn med. Grundet, at opgaven med de styrkede affaldstilsyn er opstartet i 2025, og Miljøstyrelsen først i starten af november 2025 har sendt de sidste puljetilsyn ud, har en genberegning af faktiske udgifter endnu ikke været mulig. Den nuværende affaldstilsynstakst fremskrives derfor til 2026 og taksten genberegnes i stedet i 2026 forud for politisk godkendelse af takstbladet for 2027.

Forvaltningen indstiller, at miljøtilsynstaksten fastsættes til at følge affaldstilsynstaksten, således at taksten i 2026 udgør 870 kr. pr. time.

### Økonomi

Ændringen i brugerbetalingsbekendtgørelsen betyder, at miljøtilsyn og godkendelsesarbejde fremover er 100% gebyrfinansieret. Taksten skal afspejle de faktiske udgifter og genberegnes og offentliggøres årligt.

### Klima og resiliensvurdering

Jonas Petersen formål er at beskytte klima og miljø mod negative påvirkninger fra virksomheder og landbrug. Gennem tilsynsarbejdet reguleres miljøpåvirkningen og der arbejdes forebyggende mod forurening.

### Sagens videre forløb

Sagen skal behandles i Økonomiudvalget og Byrådet

### Historik

#### Teknik- og Miljødirektøren indstiller , den 1. december 2025, punkt 183:

**at** timetaksten på 870 kr. pr. time i 2026 godkendes.

####

#### Beslutning fra Klima-, Natur- og Miljøudvalget, den 1. december 2025, punkt 183:

Anbefalet.

####

#### Beslutning fra Økonomiudvalget, den 8. december 2025, punkt 301:

Anbefales.

Fraværende: Vagn Brandt.

Fraværende: Sam Olesen.

### Beslutning

Godkendt.

Fraværende: Christina Skov. I stedet mødte Olfert Mortensen.

Fraværende: Mette Hermansen.